MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. ​519
         Consiliul Local al Municipiului Craiova, întrunit în şedinţa ordinară din data de 26.11.2009.

Având în vedere raportul nr.143717/2009 întocmit de Direcţia Patrimoniu prin care se propune darea în administrarea Regiei Autonome de Termoficare Craiova, a două centrale termice aflate în subsolul blocurilor R17, R19, situate în municipiul Craiova, cartier Romanescu, str. Potelu şi rapoartele comisiilor de specialitate ale Consiliului Local al Municipiului Craiova nr.366, 368, 369, 370, 372/2009;

În conformitate cu prevederile Legii nr.89/2008 pentru modificarea şi completarea Legii nr.152/1998 privind înfiinţarea Agenţiei Naţionale pentru Locuinţe şi Legii nr.213/1998 privind proprietatea publică şi regimul juridic al acesteia;

În temeiul art.36 alin.2 lit. c, art.45 alin. 3, art.123 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă darea în administrarea Regiei Autonome de Termoficare Craiova, a două centrale termice aflate în subsolul blocurilor R17, R19, situate în municipiul Craiova, cartier Romanescu, str. Potelu, în vederea punerii în funcţiune şi exploatării.
Art.2.  Primirea – predarea centralelor termice prevăzute la art.1 se va face pe bază de proces-verbal.
      Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico-Financiară, Direcţia Patrimoniu şi Regia Autonomă de Termoficare Craiova vor aduce la  îndeplinire prevederile prezentei hotărâri.

    PREŞEDINTE DE ŞEDINŢĂ,                                   CONTRASEMNEAZĂ,
                                                                                                    SECRETAR,

           Marian VASILE                                                      Nicoleta MIULESCU

